પોલીસ રેકોર્ડ અનુસાર ચેઈન સ્નેચિંગના આ બનાવો જમાલપુર, મેઘાણીનગર અને ઈસનપુરમાં બન્યા હતા. આ બનાવો પૈકી 3 બનાવ તો ઈસનપુરમાં જ બન્યા હતા. નરોડાના રહેવાસી વસંત મહેતાએ ગાયકવાડ હવેલી પોલીસ સ્ટેશનમાં ફરિયાદ નોંધાવી હતી કે બુધવારે રાત્રે 10 વાગ્યાની આસપાસ જમાલપુર બ્રીજ પર તેમના સ્કૂટર પર તેઓ જતા હતા તે સમયે બે બાઈકસવાર ચેઈન સ્નેચરો તેમની પત્નીના ગળામાંથી સોનાની ચેઈન તોડીને ફરાર થઈ ગયા હતા.